
PËR MBYllJEN E PROCEDIMIT ADMINISTRATIV PËR SHOQËRINË “BALKAN FINANCe INVESTMENT GROUP” SHPK, LIDHUR ME KËRKESËN PËR MARRJEN E STATUSIT TË KLIENTIT TË KUALIFIKUAR TË ENERGJISË ELEKTRIKE

Në mbështetje të nenit 9 të ligjit nr.9072, datë 22.5.2003 “Për sektorin e energjisë elektrike”, të ndryshuar, dhe neneve 99 dhe 101, pika 1, të ligjit nr.8485, datë 12.5.1999 “Kodi i Procedurave Administrative”, Bordi i Komisionerëve të Entit Rregullator të Energjisë (ERE), në mbledhjen e tij të datës 28.2.2011, pasi shqyrtoi kërkesën e paraqitur nga subjekti “Balkan Finance Investment Group” sh.p.k., për marrjen e statusit të klientit të kualifikuar dhe më pas kërkesën për tërheqje nga aplikimi për marrjen e statusit të klientit të kualifikuar, si dhe relacionin e Drejtorisë së Licencimit dhe Monitorimit të Tregut dhe Drejtorisë Juridike dhe Mbrojtjes së Konsumatorit,

VENDOSI:

1. Të mbyllë procedimin administrativ për shoqërinë “Balkan Finance Investment Group” sh.p.k., lidhur me kërkesën për marrjen e statusit të klientit të kualifikuar të energjisë elektrike.
2. Drejtoria e Licencimit dhe Monitorimit të Tregut do të njoftojë aplikuesin lidhur me vendimin e Bordit të Komisionerëve të ERE-s.
Ky vendim hyn në fuqi menjëherë.
Ky vendim botohet në Fletoren Zyrtare.

